|  |
| --- |
| **OBRAZAC****izvješća o provedenom savjetovanju s javnošću** |
| **Naziv nacrta odluke ili drugog općeg akta o kojem je savjetovanje provedeno**  | Nacrt prijedloga Pravilnika o uvjetima i načinu dodjeljivanja sredstava Fonda te kriterijima i mjerilima za ocjenjivanje zahtjeva za dodjeljivanje sredstava Fonda  |
| **Nositelj izrade nacrta akta**  | Fond za zaštitu okoliša i energetsku učinkovitost |
| **Vrijeme trajanja savjetovanja** | 20.2.2024. – 5.3.2024. |
| **Metoda savjetovanja**  | Internetsko savjetovanje |

|  |  |  |  |  |
| --- | --- | --- | --- | --- |
| **Red.****br.** | **Predstavnici****javnosti****(pojedinac,****organizacija,** **institucija)** | **Članak na****koji se****odnosi****primjedba/****prijedlog** | **Tekst primjedbe/****prijedloga** | **Prihvaćanje/ neprihvaćanje****primjedbe/ prijedloga sa****obrazloženjem** |
| 1. | Članovi Ekološke udruge „Krka“ Knin (broj članova 91)Članovi Zelenog foruma (26 udruga za zaštitu okoliša)Brodsko ekološko društvo- BED (broj članova 65) | Načelne primjedbe i prijedlozi na predložen nacrt akta s obrazloženjemPrimjedbe i prijedlozi na pojedine članke nacrta prijedloga akta s obrazloženjemČlanak 3. stavak 1. i 2. Članak 7. Korisnici sredstavaČlanak 8.Članak 9.Članak 19.Članak 24. | Članovi pozdravljaju omogućavanje sudjelovanja javnosti u internetskom savjetovanju o predmetnom Nacrtu uz napomenu kako bi isto slijedeći put bilo dobro organizirati putem e savjetovanja, što bi omogućilo sudjelovanje većeg broja zainetersiranih I doprinijelo kvaliteti Pravilnika. Koristimo ovu priliku podsjetiti kako je dana 27.10.2023. u FZOEU održan sastanak predstavnika Zelenog foruma ( Ekološka udruga „Krka“ Knin članica je Zelenog foruma ) , Fonda za zaštitu okoliša i energetsku učinkovitost (FZOEU), Ministarstva gospodarstva i održivog razvoja (MINGOR) te Ureda za udruge Vlade RH (UZUVRH). Fokus sastanka bila je **tema sufinanciranja projekata zaštite okoliša i prirode i energetske učinkovitosti koje provode udruge,** a čije poboljšanje smo prema nadležnim tijelima zagovarali deset godina.Tema sastanka bili su i uvjeti vezani uz Javni natječaj za sufinanciranje projekata zaštite okoliša organizacija civilnog društva/udruga kao i uvjeti sufinanciranja EU LIFE programa, a koji se dijelom reguliraju i kroz ovaj Pravilnik dijelom kroz buduće natječaje koji će se raspisivati temeljem Pravilnika. Dio naših prijedloga je djelomično inkorporiran u nacrt Pravilnika. Međutim, donosimo prijedloge zadopunu pojedinih članaka Pravilnika, a kako bi se osigurala kvalitetna podrška okolišnim organizacijama civilnoga društva te samim tim uspješan doprinos provedbi Arhuške konvencije. Iskreno se nadamo da ćemo imati i priliku sudjelovati prilikom kreiranja uvjeta novih natječaja za udruge, a kako bi zajednički pokušali pronaći modele za inkorporiranje i ostalih prijedloga.**-** Programom rada i financijskim planom Fonda za svaku tekuću godinu utvrđuju se izvori i namjene financijskih sredstava. - Godišnjim i višegodišnjim programom rada Fonda utvrđuju se područja zaštite okoliša i energetske učinkovitosti u skladu s člankom 19. stavkom 1. Zakona o Fondu i na temelju strateških i planskih dokumenata i programa koji utvrđuju prioritete u području zaštite okoliša, zaštite prirode, zaštite zraka i klimatskih aktivnosti, energetske učinkovitosti, korištenja obnovljivih izvora energije i zelene tranzicije. Smatramo kako bi organizacije civilnog društva trebale biti uključene u izradu sektorskih analiza jer tako FZOEU može dobiti podatke o potrebama koja se temelje između ostalog i na radu s korisnicima, tj. građanima i građankama. Na taj način bi se sredstva FZOEU namijenjena udrugama usmjeravala na stvarne potrebe u konkretnom području, na konkretne potrebe neke zajednice, a za dobrobit svih. Tako je moguće i utvrditi ako je neko područje ili neka tema u određenoj godini toliko važna da je u nju potrebno usmjeriti veći dio sredstava, a da je u sljedećoj godini to nešto drugo. Isto tako, moguće je utvrditi postoji li potreba tzv. pozivnih natječaja za određenu temu ili područje, a kako bi se ubrzao postupak ugovaranja. Potrebu uključenja organizacija civilnog društva u izradu sektorskih analiza u području zaštite okoliša i prirode ističemo od 2013. godine, tj. od kada je FZOEU i preuzeo od strane Ministarstva provedbu natječaja za udruge. Participativan proces izrade sektorskih analiza podržavaju UZUVRH, Odbor za zaštitu okoliša i prirode Hrvatskoga sabora, te Pučka pravobraniteljica, a po uzoru na takve procese koji se provode za druge sektore. Slobodni smo navesti neke od mogućnosti koje stoje na raspolaganje FZOEU za uključiv proces izrade sektorskih analiza: e-savjetovanje, radne skupine, radni sastanci, konzultacije uživo, itd., a što su mogućnosti koje se koriste za druge sektore. Temeljem ovog prijedloga Pravilnika i dalje ostaje da nositelj projekta jedino može dobiti sufinanciranje uz iznimke definirane stavkom 2. Budući smo na gore spomenutom sastanku istakli izazove vezane uz ovaj način osiguravanja sufinanciranja EU projekta (poglavito LIFE programa), **predlažemo dopunu stavka 2. kako slijedi** (1) Iznimno, u skladu s uvjetima i kriterijima određenim natječajem i javnim pozivom, Fond može financirati projekte, programe i slične aktivnosti partnerima ako: - nositelj projekta, programa i slične aktivnosti ima sjedište izvan RH i - dio projekta, programa i slične aktivnosti koji je predmet financiranja čini samostalnu cjelinu i provodi se na teritoriju RH. - **ukoliko se radi o projektima organizacija civilnog društva financiranim iz programa i fondova Europske unije**. Podsjećamo, unazad 4-5 godina FZOEU je promijenio praksu oko sklapanja ugovora o sufinanciranju za projekte kojima je vodeći partner iz Hrvatske. U prethodnom periodu svaka pravna osoba koja je bila partner na LIFE projektu je sama za sebe potpisivala ugovor o sufinanciranju projekta s FZOEU a onda se praksa promijenila i ako je vodeći partner iz Hrvatske on potpisuje ugovor o sufinanciranju za sve partnere iz Hrvatske. Ova praksa je nepovoljna jer se kroz slijevanje cjelokupnog sufinanciranja na vodećeg partnera, koji onda novac za sufinanciranje raspodjeljuje ostalim partnerima iz Hrvatske, znatno povećava godišnji proračun. To sa sobom donosi dodatno administrativno opterećenje okolišne udruge koja je vodeći partner, te se također rizik za slučaj da neki od partnera ne bude ispunjavao uvjete iz ugovora prebacuje na vodećeg partnera umjesto da svaki partner odgovara za svoje financije i uspješnost provedbe projekta. **Predlažemo da se ponovno uspostavi sustav gdje svaki partner koji želi ostvariti sufinanciranje od FZOEU za LIFE projekt sam traži sufinanciranje i potpisuje ugovor s FZOEU** čime bi se i odgovornost preselila na svakog partnera zasebno. Ovaj oblik sufinanciranja projekata udruga koji se provode kroz EU programe primjenjuje i Ured za udruge Vlade RH. **Predlažemo iz točke 2. članka 8. (80% opravdanih troškova) brisati** - programima, projektima i sličnim aktivnostima u području zaštite okoliša i energetske učinkovitosti koje provode organizacije civilnog društva; **te isto dodati u točku 1. (100% opravdanih troškova)** Pozdravljamo prijedlog povećanja vrijednosti sufinanciranja na 80% za projekte/programe/aktivnosti koje provode OCD-i. **Međutim, smatramo kako** **postotak treba biti 100% te OCD-i trebaju biti svrstani pod 1. točku članka**. Naime, Resorno ministarstvo prije 2013. je imalo razvijen sustav financiranja udruga kroz niz godina, koji je bio sličan po uvjetima onima iz ostalih ministarstva – 100% financiranja, razvijen način odabira s temama i opsegom koji su pratili lokalne probleme, razvijali kapacitete organizacija civilnog društva i bili korak prema sudjelovanju u EU fondovima. Taj sustav financiranja udruga je ukinut ulaskom u Europsku uniju te već dugi niz godina ne postoje takvi nacionalni natječaji za financiranje projekata i programa organizacija civilnog društva od interesa za opće/javno dobro. Odluka MINGOR-a, zajedno s uvjetima natječaja FZOEU su iznimno nepovoljno djelovali na razvoj manjih udruga koje su u lokalnim sredinama imale značajan utjecaj, a često su doveli i do njihovog gašenja. Naime, ne može i ne treba svaka udruga ili grupa građana krenuti u profesionalizaciju i razvijanje gospodarske djelatnosti ili provođenje EU projekata, a što omogućuje pronalazak sredstva za sufinanciranje. Udruge kao dio svojih lokalnih zajednica između ostalog upozoravaju na zagađenje i štetne projekte, educiraju javnost, pripremaju i provode projekte u kojima lokalnim zajednicama osiguravaju infrastrukturu, opremu, rade s ranjivim skupinama, čuvaju bioraznolikost i sudjeluju u aktivnostima u zaštićenim područjima prirode, osiguravanju čiste vode, tla i zraka, obnovljivih izvora energije te pomažu u boljem gospodarenju otpadom. Često nadoknađuju nepokrivenost teritorija RH inspekcijskim službama i stvaraju nova radna mjesta. Podsjećamo da ostala tijela državne uprave za projekte OCD-e iz ostalih sektora godinama osiguravaju 100 % financiranje ( npr. Ministarstvo turizma i sporta (MINTS), Ministarstvo znanosti (MZO) i dr.) **Predlažemo dopunu članka 9. stavka 2 kako slijedi:** Pod vlastitim udjelom korisnika sredstava razumijevaju se: **- volonterski sati u OCD-ovima** **Prihvatljivi troškovi.** **Predlažemo dopunu članka 19. stavka 3 kako slijedi:** (3) Troškovi programa, projekata i sličnih aktivnosti smatraju se prihvatljivima, ako su: **- povezani s troškovima uobičajene djelatnosti korisnika (udruge) u određenom postotku od ukupnog iznosa troškova izravno povezanih s aktivnostima, po uzoru na provedbu EU projekata** Naime, na gore spomenutom sastanku detaljno smo obrazložili zašto je važno priznati indirektne troškove projekata te istaknuli kako su oni uobičajeni za sve nacionalne, međunarodne i EU projekte te su sastavni dio troškova provedbe projekta. Nadalje, ukoliko projekti traže sufinanciranje indirektni troškovi su jedan od oblika sufinanciranja projekta. U članku 24. u stavku (2) navedeno je kako iznimno korisnik sredstava može ostvariti pravo i na avansna sredstva. Ovo otvara mogućnost predfinanciranja projekata organizacija civilnoga društva što smo naveli kao jedan od problema na sastanku, a vezano uz provedbu projekata OCD-a. Međutim, u Pravilniku i u spomenutom članku nije navedeno što znači iznimka. **Predlažemo dopunu članka 24. riječima**: **Pravo na avansnu uplatu ostvaruju i organizacije civilnoga društva, a uvjeti se utvrđuju natječajem.** Podsjećamo da smo na sastanku istaknuli kako je čest tijek isplate za nacionalne i međunarodne projekte OCD-a 50% prilikom ugovaranja, 30% nakon predanog i odobrenog među izvještaja, 20% nakon predanog i odobrenog završnog izvještaja. Isplatom avansno tj. unaprijed FZOEU omogućit će uspješnu provedbu projekta te doprinijeti financijskoj održivosti okolišnih udruga, poglavito onih manjih. | **Primljeno na znanje.****Nije prihvaćeno.****Naime, nije primjenjivo vezati sektorske analize za udruge na predmetni članak koji uređuje godišnji i višegodišnji program rada i financijski plan Fonda te utvrđuje područja financiranja jer će Fond analize stanja i kretanja u sektoru komunicirati s Vladinim uredom za udruge, zainteresiranim udrugama te MINGOR-om kada dođe upit za izradu Sektorskih analiza za 2025. godinu od strane Vladinog ureda za udruge.****Nije prihvaćeno.****Ova se odredba odnosi na sve korisnike sredstava , pa tako i udruge, te stoga nije potrebno posebno isticati projekte organizacija civilnog društva.** **Nije primjenjivo.****Ovaj prijedlog nije predmet Pravilnika nego ugovora s Korisnikom.** **Nije primjenjivo.****Naime, Fond sudjeluje u sufinanciranju projekata korisnicima sredstava, a iznimno financira 100% opravdanih troškova kada se radi o programima, projektima i sličnim aktivnostima od iznimnog značaja i pod posebnim uvjetima (npr. sukladno odluci Vlade RH, temeljem programa i drugih mjera Vlade RH kojima je Fond zadužen za financiranje, kada se radi o hitnim i nužnim mjerama, sanaciji lokacija visokoopterećenim opasnim otpadom i sl.)****Nije primjenjivo.****Ovaj prijedlog nije predmet Pravilnika nego teksta Javnog natječaja.****Nije primjenjivo.****Ovaj prijedlog nije predmet Pravilnika nego teksta Javnog natječaja.****Nije primjenjivo.****Ovaj prijedlog nije predmet Pravilnika nego teksta Javnog natječaja i/ili ugovora s Korisnikom.** |
| 2.  | Franjevačka provincija Presvetog Otkupitelja (samostani, redovničke kuće i crkve – 230 korisnika, 14 samostana, 85 župa i crkva) | Načelne primjedbe i prijedlozi na predložen nacrt akta s obrazloženjemPrimjedbe i prijedlozi na pojedine članke nacrta prijedloga akta s obrazloženjem | Načelna primjedba je da su vjerske ustanove upodređenom položaju u odnosu na natječaje Fondate nemaju jednaka prava i mogućnosti natjecati sena natječajima osim kada je to bilo posebnonavedeno što je do sada bilo iznimno rijetko.Posebnim navođenjem a ne redovitim korisnicimadolazimo do toga da su vjerske ustanove popitanjima natječaja Fonda u nejednakom statusu udruštvu.Vjerske ustanove, provincije, družbe, samostani icrkve koje mogu biti zaštićena kulturna dobra ali ine moraju jer postoji jako puno objekata novijegadatuma. Po dosadašnjim pravilnicima inatječajima kao takve nemaju se mogućnost javitina natječaje jer ne spadaju ni u obiteljske kao nitiu višestambene a niti gospodarske objekte. Samimtime smo isključeni iz natječaja.Možda postoji mišljenje da se vjerske ustanovetreba vezati isključivo uz ministarstvo kulture jermnogi samostani i crkve su zaštićena kulturnadobra ipak treba naglasiti da jako puno vjerskihobjekata nisu kulturna dobra a potrebni suenergetske obnove a po dosadašnjim nisu bili umogućnosti se redovito prijavljivati na natječaje.Stoga predlažemo da vjerske institucije budumogući redoviti prijavitelji na natječaje što bidoprinijelo da se energetski obnove i podignuobjekti koji su zasigurno od javnog interesa.Vjerujemo da je ovo u interesu Republike Hrvatskekao i regulativa Europske Unije. S jedne straneomogućavanje ostvarenja energetske obnove a sdruge strane važnost jednakosti u društvu na čemuse zasniva i naše društvo i vrijednosti EuropskeUnije.Primjedbe su da se u svim člancima stavi davjerske ustanove mogu biti redoviti korisnicisredstava Fonda što je potrebno naznačiti u članku7 (1), članku 13(2), 14 (1) i (3) članku 15, članku16 te ako je potrebno u još dodatnim člancima. | **Primljeno na znanje.****Nije prihvaćeno.****Ovo iz razloga jer su vjerske ustanove sukladno članku 7. Pravilnika korisnici sredstava Fonda te time mogu ostvariti sredstva zajma odnosno donacije, bez posebnog navođenja.**  |
| 3. | Danica Galić | Načelne primjedbe i prijedlozi na predložen nacrt akta s obrazloženjemPrimjedbe i prijedlozi na pojedine članke nacrta prijedloga akta s obrazloženjem | Primjedbe na prijave koristeći NIAS (smatram da je ta metoda nepravedna i nekorektna prema brojnim osobama koje nemaju pristup internetu.)Moj prijedlog je da se metoda prijava prilagodi svim zainteresiranim neovisno o internetskoj vezi. | **Nije primjenjivo.****Način prijave nije predmet Pravilnika.** |
| 4. | Ante KlanacČistoća Županja d.o.o. | Primjedbe i prijedlozi na pojedine članke nacrta prijedloga akta s obrazloženjem | U članku 8. st. 4. točka 4. suvišno je propisivati ¨sukladno Odluci o redoslijedu i dinamici zatvaranja odlagališta (Narodne novine 3/2019)” jer se miješani komunalni otpad s područja drugih jedinica lokalnih samouprava koja su svoja odlagališta zatvorila zaprima i prije spomenute Odluke.Predlažemo da članak 8. st. 4. točka 4. glasi:“90% opravdanih troškova ukupne vrijednosti ulaganja ako se, radi osiguranja razmjernosti usmjeravanja odlaganja mješanog komunalnog otpada, na lokaciji odlagališta otpada koja sanacija je u tijeku, omogućava zaprimanje miješanog komunalnog otpada s drugih područja jedinica lokalnih samouprava koja su svoja odlagališta zatvorila, a sve do početka rada odgovarajućeg centra za gospodarenje otpadom” | **Djelomično prihvaćeno.****Prihvaća se primjedba da se miješani komunalni otpad zaprima i s područja drugih jedinica lokalne samouprave koja su svoja odlagališta zatvorila prije cit. Odluke te će se u tom svjetlu dopuniti odredba članka 8. stavka 4. točke 4. Pravilnika na način da će Fond sufinancirati i takva odlagališta otpada u visini 90% opravdanih troškova, sukladno izvorima i namjenama utvrđenim programom rada i financijskim planom za svaku tekuću godinu.** |